Държавен вестник, бр. 99, 2010 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  99
НАРЕДБА
за реда и начина за издаване и преразглежда­
не на разрешителни за емисии на парникови 
газове и за осъществяване на мониторинг от 
операторите на инсталации и операторите 
на въздухоплавателни средства, участващи 
в схемата за търговия с квоти за емисии на 
парникови газове
Раздел I
Общи положения
Чл. 1. (1) С наредбата се регламентират 
редът и начинът за издаване и преразглеж­
дане на издадените разрешителни за емисии 
на парникови газове (РЕПГ) на операторите 
на инсталации за категориите промишлени 
дейности по чл. 131в, ал. 1 и 2 от Закона за 
опазване на околната среда (ЗООС).
(2) Наредбата регламентира изискванията 
за одобряване на:
1. плана за мониторинг на годишните емисии 
на инсталациите за категориите промишлени 
дейности по ал. 1;
2. плановете за мониторинг на годишни­
те емисии и данните за тонкилометрите на 
оператори на въздухоплавателни средства по 
чл. 131в, ал. 4 ЗООС.
Чл. 2. (1) Компетентен орган по издаване 
и преразглеждане на разрешително за емисии 
на парникови газове е министърът на околна­
та среда и водите или оправомощено от него 
длъжностно лице по чл. 131г ЗООС.
(2) Компетентен орган по разглеждане и 
проверка на заявлението за издаване на РЕПГ 
и изготвяне проект на разрешително е изпъл­
нителният директор на Изпълнителната агенция 
по околна среда (ИАОС).
(3) Компетентен орган по одобряване на 
плана за мониторинг на годишните емисии 
на инсталации и на плана за мониторинг на 
емисиите и данните за тонкилометрите на 
въздухоплавателни средства е министърът на 
околната среда и водите или оправомощено от 
него длъжностно лице по чл. 131а, ал. 3 ЗООС.
(4) Компетентен орган по разглеждане и 
проверка на плановете за мониторинг по ал. 3 
и изготвяне проект на решение за одобрение е 
изпълнителният директор на ИАОС.
Чл. 3. Разрешителното за емисии на пар­
никови газове по чл. 1, ал. 1 се издава при 
спазване на следната последователност:
1. подаване на заявление в ИАОС от опе­
раторите на инсталации по чл. 131в, ал. 1 и 2 
ЗООС за издаване на разрешително за емисии 
на парникови газове;
2. разглеждане на заявлението по т. 1 и про­
верка на съдържащите се в него данни, като в 
случаите на подадено заявление от оператори с 
издадено комплексно разрешително по чл. 117, 
ал. 1 ЗООС се сравняват данните от постъ­
пилото заявление за разрешително за емисии 
на парникови газове с тези от комплексното 
разрешително; 
3. допълване на заявлението при необхо­
димост;
4. издаване на решение за издаване или 
отказ от издаване на разрешително за емисии 
на парникови газове.
Чл. 4. Плановете за мониторинг на годиш­
ните емисии и данните за тонкилометрите на 
оператори на въздухоплавателни средства по 
чл. 131в, ал. 4 ЗООС се одобряват от ком­
петентния орган при спазване на следната 
последователност:
1. внасяне в ИАОС от операторите на въз­
духоплавателни средства на план за мониторинг 
на годишните емисии и план за мониторинг 
на тонкилометрите на въздухоплавателните 
средства;
2. разглеждане и проверка на внесените 
планове за мониторинг;
3. допълване на внесените планове при 
необходимост;
4. одобряване на плановете за мониторинг. 
Раздел II
Условия и ред за подаване и проверка на заяв­
ление за издаване на разрешително за емисии 
на парникови газове
Чл. 5. (1) Операторите на нови и действащи 
инсталации по чл. 131в, ал. 1 и 2 ЗООС пода­
ват в ИАОС заявление за издаване на РЕПГ.
(2) Заявлението по ал. 1 се подава на елек­
тронен и хартиен носител заедно с декларация 
за достоверност на данните съгласно прило­
жение № 1.
(3) За експлоатацията на няколко инсталации 
по чл. 131в, ал. 1 и 2 ЗООС, осъществяващи 
една или повече дейности на една и съща 
производствена площадка, операторът им по­
дава общо заявление с информация съгласно 
приложение № 1.
(4) Заявлението съдържа план за мониторинг, 
в който е указана методологията за монито­
ринг на емисиите от инсталацията. Планът се 
изработва съгласно приложение № 2. 
(5) Към заявлението се прилага документ за 
платена такса в размер, определен с Тарифата 
за таксите, които се събират в системата на 
Министерството на околната среда и водите, 
приета с Постановление № 253 на Министерския 
съвет от 2004 г. (обн., ДВ, бр. 86 от 2004 г.; 
изм. и доп., бр. 22 от 2006 г., бр. 20, 39 и 79 от 
2007 г., бр. 53 от 2008 г.; попр., бр. 9 от 2009 г.; 
доп., бр. 25 от 2010 г.).
Чл. 6. (1) При наличие на държавна, слу­
жебна или друга защитена от закона информа­
ция операторът я представя на компетентния 
орган по чл. 2, ал. 2 при условията и по реда 
на Закона за защита на класифицираната ин­
формация (ЗЗКИ).